जदे जदे ओ इक ओपरी गै नगरी च जाई पुज्जा। रातीं धर्मसाला रेया। उत्थ गै इक मनुक्खै कन्ने ओदी पछान होई। शहूकारै अपनी सारी कहानी उसगी सुनाई। ओ आदमी उसगी आखन लगा, “तू चैन्ता नईं कर औं तेरी मदाद करंग। तूं जिन्ना बी धन लोड़दा ऐ औं तुगी बिजन सूदै दे देंग। तूं अपना कारोबार परतियै कर ते जसलै तेरा मन करग तूं बल्लें बल्लें मेरा मूल रपेया मकाई देआं।” सुनियै शहूकार खुश बी होआ ते उसी तज्जब बी लग्गा जे ए कोई भला आदमी ऐ जड़ा बिना रसीद टुम्बु दे ते जामनै दे मिकी रपे देने गी तयार होई गेआ ऐ। इयां कुन कुसै पर भरोसा करदा ऐ।